شفیع بہرائچی

حاجی شفیع اللہ شفیع ؔ بہرائچی کی پیدائش 1902ء میں شہر بہرائچ کے محلہ براھمنی پورہ چوک بازار میں حاجی براتی میاں نقشبندی چونا والے کے گھر میں ہوئی تھی۔ آپ کی تعلیم گھر پر ہوئی۔ آپ شہر بہرائچ کے نامور تاجروں میں شمار ہوتے تھے۔ آپ کی دُکان ادبی محفل کا مقام تھی۔ حاجی شفیعؔ صاحب نے 1963ء میں حج بیت اللہ کی سعادت حاصل کی۔ 6 جولائی 1973ء کو ان کا انتقال ہوا۔ درگاہ ریلوے کراسنگ سے متصل احاطہ حیرت شاہؒ میں اپنے والد کے پہلو میں ان کی آخری آرام گاہ ہے۔

 ادبی سفر 
شفیع ؔ بہرائچی حضرت جگر بسوانی کے شاگرد تھے۔ شوق بہرائچی اور رافتؔ بہرائچی سے صلاح مشورہ کرتے تھے۔ حضرت جگر ؔ بسوانی سے خط کتابت کے ذریعہ اپنے کلام کی اصلاح کرواتے تھے۔ آپ کی دکان پر بہرائچ کے تمام نامور شخصیات کا آنا جانا رہتا تھا۔ شفیعؔ صاحب بہرائچ سے شائع ہونے والے ادبی رسالے چودھویں صدی کے سرپرست تھے۔

 اہم شخصیات سے رابطہ 
شفیع بہرائچی شوق بہرائچی اور رافت بہرائچی کے دوستوں میں شمار ہوتے تھے۔ کیفیؔ اعظمی جب بھی بہرائچاحساسات فیض مطبوعہ 2015 تشریف لاتے تو شفیعؔ صاحب سے ضرورملنے جاتے تھے۔عبدالرحمن وصفیؔ بہرائچی ،ڈاکٹر نعیم اللہ خاں خیالی، بابا جمال بہرائچی، محسن زیدی، واصل بہرائچیساغرمہدی،ایمن چغتائی نانپاروی،واصف القادری، اظہار وارثی، بابو لاڈلی پرشاد حیرتؔ ،نجم خیرآبادی سے آپ کی گہری دوستی تھی۔ آپ کی تجارت کا مرکز شہر بہرائچ کی ادبی محفل کا ایک اہم مرکزتھا جہاں پر روز شام کو شعر و سخن کی محفل جمتی تھی۔

 ادبی خدمات 
شفیع ؔ بہرائچی حمد نعت اور غزل پر حاکمانہ قدرت رکھتے تھے۔ آپ کے 2 مجموعہ کلام کا ذکر محمد نعیم اللہ خیالی کی ایک غیر مطبوعہ کتاب سخن وران بہرائچ میں ملتا ہے جس کا نام (1) مجموعہ آئینہ سخن مطبوعہ غزل اور (2)نعت و منقبت جلوئے غازی ہیں۔ آپ کا کلام ماہنامہ شاعر آگرہ ,روزنامہ انقلاب اور ماہنامہ چودھویں صدی بہرائچ کے علاوہ مختلف رسالوں میں شائع ہو تا رہا ہے۔ شفیع صاحب کا کلام قلمی نسخوں کی شکل میں محفوظ ہے۔ آپ کے پسر زادے فیض بہرائچی نے اپنے مجموعہ کلام "احساسات فیض“ میں آپ کے کلام کا کچھ حصہ شامل کیا جو 2015ء میں شائع ہوا تھا۔ شفیع اللہ شفیعؔ بہرائچی کا ایک شعری مجموعہ ”جذبات شفیع“ کے نام سے 2019ء میں ان کے صاحب زادے حاجی محمد علیم اللہ اور شفیع بہرائچی پرناتی جنید احمد نور کی کوششوں سے شائع ہوا۔https://www.rekhta.org/ebooks/detail/jazbat-e-shafi-haji-shafiullah-shafi-bahraichi-ebooks?lang=ur
نعمتؔ بہرائچی اپنی کتاب  تذکرہ شعرائے ضلع بہرائچ  میں شفیع بہرائچی کے بارے میں لکھتے ہے کہ
https://rekhta.org/ebooks/tazkira-e-shora-e-zila-bahraich-ebooks#

 نمونہ کلام 

غزل جناب الحاج شفیع اللہ شفیعؔ بہرائچی



ماہنامہ چودہویں صدی بہرائچ کے شمارہ فروری 1953ء

یہ غزل ماہنامہ چودہویں صدی بہرائچ کے شمارہ فروری 1953ء میں شائع ہو چکی ہے۔

 حوالہ جات 

 احساسات فیض مطبوعہ 2015
 شفیع بہرائچی حیات اور خدمات

 بیرونی روابط 
 جذبات شفیعؔ
 https://faranjuned.wordpress.com/poets-and-writers-of-bahraich/شفیعؔ بہرائچی کی نعت روزنامہ انقلاب 
 http://faranjunedahmad.blogspot.in/2014/05/haji-shafiullah-shafi-bahraichi.
 https://rekhta.org/ebooks/ahsasat-e-faiz-mohammad-faizullah-faiz-ebooks
 http://mazameen.com/literature/السلام-اے-جان-حیدر-تاجدارِ-کربلا۔html
 https://hindustanurdutimes.com/%D9%85%D8%B6%D8%A7%D9%85%DB%8C%D9%86-%D9%88-%D9%85%D9%82%D8%A7%D9%84%D8%A7%D8%AA-23/
 https://jmiurduadab.blogspot.com/2019/02/urdu-zaban-ke-shoara-ka-naam.html
 https://www.tafacur.com/64181/
 http://dailyaag.com/epapers/epaper/edition/5493/aag-lucknow/page/7
 http://dailyaag.com/epapers/epaper/edition/7848/aag-lucknow/page/7

زمرہ:1902ء کی پیدائشیں
زمرہ:1973ء کی وفیات
زمرہ:اتر پردیش کے شعرا
زمرہ:اردو شعرا
زمرہ:بھارتی مرد شعرا
زمرہ:بہرائچ کی شخصیات
زمرہ:بہرائچ کے شعراء
زمرہ:مسلم مصنفین
زمرہ:ہندستانی شعراء